《十九日作》
宋代·林希逸

霜残已报春消息，未见篱边蓓蕾黄。爱菊苦迟今十日，漉巾须作后重阳。

酒知圣处何妨醉，药纵仙方不用尝。拍手自歌儿和我，别无曲调只沧浪。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。